124 KISEBB KÖZLEMÉNYEK 



A szarka csalogató fészke. Szomszédomban van egy régi nagy 

 udvar, öreg akácfákkal körülvéve , amelyeken évenként fészkel egy 

 szarkapár. Évek óta figyelemmel kisérem a fészekrakást s arról győződtem 

 meg, hogy a szarkapár sohase épit csak egy fészket, hanem a készülő 

 valódi fészek két oldalán 2 — 3 fával odább másik két fészket is kezd rakni, 

 ugy hogy kezdetben nem lehet tudni, melyik is lesz az igazi fészek. Csak 

 amint előbbre halad az építkezés, amidőn a beboltozásra kerül a sor, 

 látható, hogy ez lesz az igazi tanya, míg a másik kettő, a két csalogató 

 fészek, félbemaradt. Megvallom azonban, hogy ez a látszólagos ravaszságuk 

 sohase vezetett célra, mert a gyerekek eddig ugy a valódit, mint csalo- 

 gató fészkeket is leverték és eddig még nem sikerült fiakat nevelniök. 

 Évek hosszú sora óta az idén történt először, hogy a megszokott két 

 csalogató fészek helyett csak egyet építettek. 



RÁcz BÉLA, Szerep. 1918. 



Megfigyelések egy füstifecske fészeknél. Lakásom kapualjában 

 a boltozatban egy vasajtóval elzárt nyílás van. A nyílás egyik szögletét 

 választotta ki 1919. tavaszán egy fecskepár fészkelő helyéül. A fészek- 

 építést több helyen próbálta, de a sár a sima falazáson sehogy sem 

 akart megtapadni. Ezt látva, egy kampós szeget vertem arra a helyre, 

 ahol a fészek helyét kiválasztották. Ez használt is. Néhány nap múlva 

 a kampós szeg be volt építve és megkezdődött a fészek kibélelése. 

 Ekkor azonban egy házi verébpár avatkozott a dologba. Erőszakkal el- 

 akarta a fészket foglalni. Ez azonban a fecskék elszánt védekezése miatt 

 nem ment egykönnyen. Ismét segítenem kellett. Még pedig ügy, hogy a 

 fecskékkel felváltva zavartuk a tolakodókat. Ezeknek mégis sikerült a 

 fészek bélését — fűszálakat és tollakat — kikotorni. Emiatt a fecskék a kapu 

 aljának egy más helyén kezdtek a fészeképitéshez. Ez a hely ismét a 

 háznépem járás-kelését zavarta volna. Tehát egy kísérletre határoztam el 

 magamat, amelynek célja az volt, liogy a fecskéket a már kész fészek 

 elfoglalására kényszerítsem. Egy hosszú zsinegre papírszeleteket kötöttem, 

 ezt az újonnan kezdett fészek elébe akasztottam. Ez ismét használt. A 

 fecskepár felhagyott az új fészek építésével és másnap ismét az előbbi 

 már kész fészek kibéleléséhez látott. A verebek aztán nem mutatkoztak, 

 úgy látszik megelégedtek a sikerült kötekedéssel. 



A fészek elkészülvén, beléje 4 tojás került. Július 5-én keltek ki a 

 fiókák. (Megjegyzem, hogy a cf fecske egyik villás farktolla időközben 

 letört, így őt egész ittléte alatt biztosan figyelhettem, mert a letört 

 villástoll, itt tartózkodása idejéig mindig rövidebb maradt a másiknál.) 

 A fiókák etetését a cf és 9 felváltva végezték. A fiókák ürülékének ki- 

 hordását ellenben csak a Q végezte. 



Később a fészek alá egy zsinegen függő ürülékfelfogót tettem, amelybe 



